
DILYNIANT I RAGLENNI’R BRIFYSGOL: 

TEMPLED CYTUNDEB (RHYNGWLADOL)





















Mae’r Templed Cytundeb Dilyniant hwn i’w ddefnyddio wrth ddatblygu Cytundebau ar gyfer dilyniant myfyrwyr rhyngwladol i raglenni a addysgir ym Mhrifysgol Metropolitan Caerdydd.  

TEMPLED CYTUNDEB DILYNIANT RHYNGWLADOL
								YN AMODOL AR GONTRACT
CYTUNDEB DILYNIANT
Gwneir y Cytundeb hwn ar            y diwrnod hwn o                              20 [ ]
rhwng
1.          PRIFYSGOL METROPOLITAN CAERDYDD, Campws Llandaf, Rhodfa’r Gorllewin, Llandaf, Caerdydd, y Deyrnas Unedig, CF5 2YB (y cyfeirir ati o hyn ymlaen fel y “Brifysgol”)
a
2.           (nodwch enw swyddogol llawn), o (nodwch y cyfeiriad ffurfiol/cofrestredig) (y cyfeirir ato o hyn ymlaen fel y “Partner”)
Gyda’i gilydd “y Partïon” ac yn unigol “Parti”.
YN GYMAINT Â BOD  
A.	Y Brifysgol yn Sefydliad Addysg Uwch sy’n cynnig, ymhlith pethau eraill, ystod o raglenni addysg uwch israddedig ac ôl-raddedig.

B.	Y Partner yn (nodwch) sy’n cynnig, ymhlith pethau eraill, ystod o raglenni addysg uwch. 

C.	Y Partner yn dymuno cynnig cyfle i’w fyfyrwyr symud ymlaen i raglenni penodol yn y Brifysgol a bod y Brifysgol yn dymuno ystyried derbyn myfyrwyr o’r fath ar yr amod eu bod yn bodloni’r meini prawf a nodir yn y Cytundeb hwn.
D.	Y Brifysgol wedi ystyried canlyniad archwiliadau ac adolygiadau mewnol ac allanol o fecanweithiau sicrhau ansawdd y Partner a’u hasesiad o gyflawniad ansawdd ac addysgu gan (nodwch enw’r corff sicrhau ansawdd e.e. Y Swyddfa Rheoleiddio Cymwysterau ac Arholiadau [Ofqual].)
Felly, mae’r Brifysgol a’r Partner yn cytuno fel a ganlyn:
1.   MYFYRWYR Y PARTNER
1.1        Yn amodol ar ddarpariaethau eraill y Cytundeb hwn, bydd y Brifysgol yn ystyried mynediad ar gyfer myfyrwyr â chymwysterau priodol o’r sefydliad Partner i’r rhaglenni a restrir yn yr Atodlen briodol sydd ynghlwm wrth y Cytundeb hwn ac yn ddarostyngedig i unrhyw ddarpariaethau penodol sydd wedi’u cynnwys. Mae gan fyfyriwr gymwysterau priodol at ddibenion y Cytundeb hwn os yw’n bodloni’r gofynion mynediad a amlinellir yn yr Atodlen berthnasol.
2.	DARPARIAETHAU GWEITHREDU
2.1        Bydd pob Parti yn penodi aelod o staff a enwir i weithredu, monitro a gwerthuso cynnydd y Cytundeb hwn.
2.2        Mae’r Partïon yn cytuno i weithio gyda’i gilydd i’r graddau sy’n rhesymol bosibl er mwyn darparu profiad cadarnhaol ac adeiladol i fyfyrwyr.
2.3        Rhaid cyflwyno ceisiadau am le ar y rhaglenni a restrir yn yr Atodlen i’r Cytundeb hwn yn uniongyrchol i’r Brifysgol. 
2.4        Mae’r Brifysgol yn cadw’r hawl i wneud y penderfyniad terfynol ar dderbyn unrhyw fyfyrwyr i’w rhaglenni.  
2.5        Er mwyn osgoi amheuaeth, nid yw’r Brifysgol yn gyfrifol am ddilysu, awdurdodi ac achredu dyfarniadau’r Partner a allai arwain at ddilyniant myfyrwyr o dan y Cytundeb hwn.  
2.6        Bydd pob myfyriwr sy’n cofrestru yn y Brifysgol o dan delerau’r Cytundeb hwn yn ddarostyngedig i reoliadau’r Brifysgol ac yn atebol am dalu cost lawn ffioedd dysgu’r Brifysgol, a’r holl gostau a threuliau perthnasol eraill.
2.7        Bydd yr Atodlen yn cael ei hadolygu o bryd i’w gilydd a gellir dileu rhaglenni neu ychwanegu rhaglenni newydd, a newid gofynion yn amodol ar gytundeb rhwng y Partïon.  
3.	PRIF RWYMEDIGAETHAU’R BRIFYSGOL 
3.1       Bydd y Brifysgol yn ymgymryd â’r holl fesurau rhesymol i roi effaith i’r Cytundeb hwn.
3.2        Mae’r Brifysgol yn cytuno i ystyried mynediad i’w rhaglenni a restrir yn yr Atodlen ar gyfer myfyrwyr y Partner sy’n gwneud cais ac sy’n bodloni gofynion mynediad y rhaglenni.  
3.3         Mae unrhyw gynnig yn ddarostyngedig i ofynion derbyn arferol y Brifysgol (gan gynnwys cyfweliad llwyddiannus lle bo hynny’n briodol) ac i argaeledd lle ar y rhaglen berthnasol.
3.4        Mae’r Brifysgol yn cytuno i ddarparu, ar gais, adborth i’r Partner a myfyrwyr y Partner ar geisiadau a chyfweliadau. 
3.5        Mae’r Brifysgol yn cytuno i fonitro perfformiad myfyrwyr y Partner sy’n dilyn ei rhaglenni a darparu adborth i’r Partner fel sy’n briodol i’r graddau y caniateir hynny o dan ddeddfwriaeth Diogelu Data.
3.6        Bydd y Brifysgol yn darparu gwybodaeth gyfredol a chywir i’r Partner am gynnwys cyrsiau/modiwlau, dyddiadau a gofynion cysylltiedig, a bydd yn hysbysu’r Partner heb oedi diangen am unrhyw newidiadau sy’n berthnasol i’r wybodaeth a’r Cytundeb hwn.
4.	PRIF RWYMEDIGAETHAU’R PARTNER
4.1        Mae’r Partner yn cytuno i werthuso a sgrinio darpar fyfyrwyr sy’n astudio ei raglenni perthnasol ac argymell myfyrwyr i wneud cais am symud ymlaen i raglenni’r Brifysgol os ydynt yn debygol o fodloni gofynion mynediad rhaglenni.
4.2        Bydd y Partner yn sicrhau bod myfyrwyr yn derbyn y fersiynau diweddaraf o’r holl wybodaeth, cymorth a deunyddiau perthnasol yn ymwneud â rhaglenni a gweithdrefnau derbyn y Brifysgol. Bydd deunyddiau sy’n eiddo i’r Brifysgol yn aros felly ac ni fyddant yn cael eu defnyddio at unrhyw ddiben arall heb gytundeb ysgrifenedig penodol y Brifysgol.
4.3        Mae’r Partner yn ymrwymo i gyflwyno unrhyw ddeunydd hysbysebu sy’n gysylltiedig â’r Brifysgol i’w gymeradwyo gan y Brifysgol ac ni fydd yn cyhoeddi unrhyw ddeunyddiau hysbysebu sy’n cyfeirio at y Cytundeb hwn nad ydynt wedi’u cymeradwyo gan y Brifysgol.
4.4        Bydd y Partner yn hysbysebu’r trefniadau dilyniant yn briodol a bydd yn sicrhau bod yr holl hysbysebion neu ddeunyddiau hyrwyddo yn ymwneud â rhaglenni’r Brifysgol yn cynnwys datganiad i’r perwyl bod y Brifysgol yn cadw’r hawl i gynnig llwybr dilyniant amgen i’r llwybr a hysbysebir ac nad yw’n gallu gwarantu y bydd y llwybr a hysbysebir yn parhau i fod ar gael. Bydd y Partner yn gwneud hyn yn glir i’w fyfyrwyr. 
4.5        Bydd y Partner yn sicrhau bod y Brifysgol yn cael gwybod yn syth am unrhyw newidiadau sylweddol i raglenni neu’r cwricwlwm ym maes/meysydd pwnc y rhaglenni y bwriedir i fyfyrwyr y Partner symud ymlaen ohonynt neu am unrhyw newidiadau a allai effeithio ar statws academaidd a/neu enw da’r Partner.
5.	TELERAU CYTUNDEB A DIWYGIO 
5.1        Bydd y Cytundeb hwn yn dechrau ar ddyddiad y Cytundeb a bydd yn aros mewn grym tan xxx nodwch y flwyddyn pan fydd yn dod i ben oni bai ei fod yn cael ei derfynu gan y naill Barti neu’r llall yn unol â darpariaethau’r cymal 5 hwn. Rhaid i unrhyw ddiwygiadau i’r Cytundeb hwn gael eu cymeradwyo’n ysgrifenedig gan y ddau Barti.  Gall y naill Barti neu’r llall ofyn am adolygiad o’r Cytundeb hwn ar unrhyw adeg.
5.2        Caiff y naill Barti neu’r llall derfynu’r Cytundeb hwn ar unrhyw adeg trwy roi 3 mis o rybudd ysgrifenedig i’r llall, neu ei derfynu ar unwaith os yw’r Parti arall yn torri telerau’r Cytundeb hwn mewn ffordd ddifrifol neu os yw’r Parti arall yn mynd yn fethdalwr, yn cael ei ddiddymu neu’n destun math arall o broses dirwyn i ben ffurfiol.
5.3        Er mwyn osgoi amheuaeth, os oes sail yn bodoli i derfynu’r Cytundeb hwn ond bod y Parti sydd wedi torri’r Cytundeb yn cael cyfle i wneud iawn am hynny, ni fydd y Parti diniwed wedi ildio’r hawl i derfynu’r Cytundeb yn ddiweddarach os yw’r Parti sydd wedi torri’r cytundeb yn methu â chymryd camau unioni yn unol â’r amser a’r modd a bennwyd (os y’u pennwyd).
5.4        Pe bai’r naill Barti neu’r llall yn terfynu’r Cytundeb hwn yn unol â Chymal 5.2, ni fydd unrhyw fyfyrwyr newydd yn cael eu derbyn i’r rhaglenni a restrir yn yr Atodlen hon. Bydd y rhwymedigaethau canlynol yn parhau nes bod yr holl fyfyrwyr cofrestredig sydd eisoes ar y rhaglenni a restrir yn yr Atodlenni sydd ynghlwm ar ddyddiad terfynu’r Cytundeb wedi cwblhau eu cwrs astudio yn y Brifysgol a’r Sefydliad Partner:

a) Bydd y ddau Barti yn cyflawni eu rhwymedigaethau o dan y Cytundeb hwn yn llawn.

b) Bydd y ddau Barti yn gwneud pob ymdrech resymol i gefnogi’r garfan bresennol 
     o fyfyrwyr. 

5.5       Os yw’r naill Barti neu’r llall yn terfynu’r Cytundeb hwn, bydd myfyrwyr sydd eisoes yn astudio yn y Sefydliad Partner yn gymwys i gael eu hystyried ar gyfer dilyniant ar yr amod bod ganddynt y cymwysterau priodol ar ddiwedd eu rhaglen astudio yn y Sefydliad Partner. Fodd bynnag, mae’r Brifysgol yn cadw’r hawl i gynnig rhaglenni astudio amgen rhesymol i’r rhaglenni a restrir yn yr Atodlen os nad oes modd cynnig rhaglenni o’r fath mwyach.

6.	CYFFREDINOL
6.1        Nid yw’r Cytundeb hwn yn creu unrhyw hawl gorfodi ar gyfer unrhyw berson nad yw’n Barti iddo, ac eithrio person sy’n olynydd neu’n aseinai i’r naill Barti neu’r llall sy’n cael ei ystyried yn Barti o dan y Cytundeb hwn. Gellir dadwneud neu amrywio’r Cytundeb hwn heb gydsyniad unrhyw berson nad yw’n Barti iddo neu’r angen i roi rhybudd i berson o’r fath.
6.2         Mae’r Cytundeb hwn, ac unrhyw Atodlen a nodir yn y Cytundeb hwn, yn ffurfio’r cytundeb ysgrifenedig cyfan rhwng y Partïon, mae’n disodli unrhyw gytundeb tebyg, boed ar lafar neu’n ysgrifenedig a allai fodoli rhwng y Partïon mewn perthynas â phwnc y Cytundeb hwn, ac nid oes modd ei addasu ac eithrio mewn diwygiad ysgrifenedig a lofnodir gan y Partïon.
6.3         Mae’r ddau Barti yn cytuno, wrth gyflawni’r Cytundeb hwn, na fyddant yn gwahaniaethu’n anghyfreithlon yn erbyn unrhyw berson ar sail hil, lliw, tarddiad cenedlaethol, crefydd, rhyw, cyfeiriadedd rhywiol neu anabledd, a byddant yn cymryd pob mesur rhesymol i sicrhau nad oes unrhyw fathau o gaethwasiaeth, caethwasanaeth, masnachu pobl na llafur dan orfod neu orfodol yn eu cadwyni cyflenwi uniongyrchol ac anuniongyrchol.
6.4        Wrth ymgymryd â’u rhwymedigaethau priodol o dan y Cytundeb hwn, bydd y Partïon yn sicrhau y bydd unrhyw ddata personol yn cael ei drin, ei storio a’i drosglwyddo mewn ffordd sy’n cydymffurfio â holl ddeddfwriaeth preifatrwydd berthnasol y DU.
6.5        Ni fydd y naill barti na’r llall yn atebol am unrhyw fethiant i weithredu yn unol â gofynion y Cytundeb hwn pan fydd methiant o’r fath yn deillio o amgylchiadau sydd y tu allan i reolaeth resymol y Parti sy’n cael ei effeithio.
6.6         Bydd y Cytundeb hwn yn cael ei lywodraethu gan gyfreithiau Cymru a Lloegr ac yn ddarostyngedig i awdurdodaeth unigryw llysoedd Cymru a Lloegr.

7.	AWDURDODIAD
Cytunir drwy hyn i’r amodau a nodir yn y Cytundeb hwn a’i Atodlen:

Llofnod:	........................................		Dyddiad:	.........................
	
Llywydd ac Is-Ganghellor neu Ddirprwy Is-Ganghellor (Rhyngwladol) neu berson arall sydd wedi’i awdurdodi’n briodol ar gyfer ac ar ran Prifysgol Metropolitan Caerdydd 

Llofnod: ……………………..					Dyddiad:  …………………….	



Llofnod:	.........................................		Dyddiad:	..........................
Swydd: (nodwch y dynodiad) sydd wedi’i awdurdodi’n briodol ar gyfer ac ar ran (nodwch enw llawn y Partner)




CYTUNDEB DILYNIANT RHWNG PRIFYSGOL METROPOLITAN CAERDYDD A (nodwch enw’r Partner)
ATODLEN

	Rhaglenni’r Partner
	Rhaglenni’r Brifysgol

	
	

	
	

	
	


	
1.	Uchafswm y myfyrwyr bob blwyddyn (yn amodol ar argaeledd)
2.	Amodau mynediad
•	Yr amodau mynediad yw cwblhau’r rhaglen berthnasol a restrir uchod yn llwyddiannus yn y sefydliad partner gydag isafswm marc cyffredinol o (nodwch), bodloni amodau mynediad rhaglen y Brifysgol a restrir uchod a  
•	nodwch unrhyw amodau mynediad eraill, e.e. lefelau hyfedredd yn y Saesneg

